Държавен вестник, бр. 83, 2010 г., стр. 15

БРОЙ  83	
Д Ъ Р Ж А В Е Н  В Е С Т Н И К 	
СТР.  15  
2. получаване на уведомление за издаде­
ното решение на изпълнителния директор на 
Антидопинговия център – за лицата по ал. 1, 
т. 1 – 3 и 5.
(3) Подаването на жалба не отменя нало­
женото временно спиране на състезателните 
права. 
Чл. 54. (1) Председателят на Дисципли­
нарната комисия или при отсъствие – негов 
заместник, определя трима членове от състава 
на комисията за разглеждането и решаването 
на всеки отделен случай. Всеки разглеждащ 
състав се председателства от председателя 
на Дисциплинарната комисия или от негов 
заместник и включва един от членуващите 
в Дисциплинарната комисия лекари и един 
от членуващите в Дисциплинарната комисия 
спортни деятели.
(2) За член на състава по ал. 1 не може да 
бъде назначавано лице:
1. което е страна по делото или заедно с 
някоя от страните по делото е субект на спор­
ното или свързаното с него правоотношение;
2. което е съпруг или роднина по права 
линия без ограничение, по съребрена линия 
до четвърта степен или по сватовство до тре­
та степен на някоя от страните или на неин 
представител;
3. което живее във фактическо съпружеско 
съжителство със страна по делото или с неин 
представител;
4. което е било представител, съответно 
пълномощник, на страна по делото;
5. което е взело участие при решаване на 
делото в друга инстанция или е било свидетел 
или вещо лице по делото;
6. относно което съществуват други об­
стоятелства, които пораждат основателно 
съмнение в неговото безпристрастие.
(3) Член на състава е длъжен сам да се 
отстрани в случаите по ал. 2, т. 1 – 5, а ко­
гато не приеме отвода по ал. 2, т. 6, да обяви 
обстоятелствата.  
(4) За липсата на обстоятелствата по ал. 2 
членовете на състава попълват декларация.
(5) Съставът заседава при открити врати, 
освен ако някоя от страните не поиска спорът 
да се разгледа при закрити врати.
Чл. 55. Лицата по чл. 53, ал. 1, т. 1 и 3 могат 
да направят писмен отказ от разглеждане на 
спора и да признаят извършеното нарушение 
на антидопинговите правила, като приемат 
предвидените за него санкции. 
Раздел ІІ
Заседания. Решения. Обжалване
Чл. 56. (1) За насрочването на първото 
заседание страните се уведомяват писмено в 
срок до 3 дни преди датата на разглеждане.
(2) За следващите заседания страните се 
информират сами.
(3) При разглеждането на случая всяка от 
страните има право да бъде представлявана 
за собствена сметка.
(4) При разглеждането на случая всяка от 
страните има право на преводач, ако разглеж­
дащият състав счете за необходимо ползването 
на услугите на преводач. Разглеждащият състав 
определя самоличността на преводача, както 
и кой поема отговорността за заплащане на 
неговите услуги.
(5) Всяка от страните в производството 
има правото да представя писмени и устни 
доказателства, в т. ч. да призовава и разпитва 
свидетели, както и да взема становища по 
представените от другата страна доводи и 
доказателства.
(6) Фактите, свързани с допинг наруше­
ния, могат да бъдат установени посредством 
всякакви надеждни доказателствени средства, 
включително самопризнания. 
(7) В дисциплинарното производство те­
жестта на доказване се разпределя, както 
следва: 
1. Антидопинговият център трябва по 
несъмнен начин да докаже извършване на 
допинг нарушение;
2. лицето, уличено в извършване на допинг 
нарушение, трябва да докаже наличието на 
обстоятелства, които пораждат основателно 
съмнение във вината му или във валидността 
на проведените процедури за установяване на 
допинг нарушението;
3. Антидопинговият център трябва да дока­
же, че наличието на обстоятелствата по т. 2 
не опорочава процедурата по установяване на 
нарушението и не влияе върху констатациите 
от нея.
(8) Разглеждащият състав може по молба на 
една от страните в производството да изиска 
другата страна да представи намиращ се у 
нея документ, като искащата страна обоснове 
значението му за спора.
(9) За заседанията на състава на Дисципли­
нарната комисия се води писмен протокол. 
При поискване страните могат да получат 
копие от протокола. 
(10) Решенията на състава се вземат с мно­
зинство. Решението е писмено и съдържа: дата, 
подпис/и и мотиви. Преписи от решението 
се изпращат на: страните в производството; 
Антидопинговия център, ако не е страна; 
Световната антидопингова агенция; съот­
ветната спортна организация и съответната 
международна федерация. 
(11) Решенията на Дисциплинарната коми­
сия могат да се обжалват в 14-дневен срок от 
получаването им пред Българския спортен 
арбитраж – като апелативна инстанция.